Diari Oficial de la Generalitat Valenciana


Sumari del DOGV 7534, del 27-05-2015 (2015/4798)

ORDE 57/2015, de 21 de maig, de la Conselleria d'Educació, Cultura i Esport, per la qual es convoquen i s'aproven les bases reguladores de les ajudes per als programes formatius de qualificació bàsica de la Comunitat Valenciana per al curs 2015-2016.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7534

Data del DOGV
:   27-05-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/4798


Data del document
:   21-05-2015

Organisme emissor
:   Conselleria d'Educació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

ORDE 57/2015, de 21 de maig, de la Conselleria d'Educació, Cultura i Esport, per la qual es convoquen i s'aproven les bases reguladores de les ajudes per als programes formatius de qualificació bàsica de la Comunitat Valenciana per al curs 2015-2016. [2015/4798]  
La Llei Orgànica 2/2006, de 3 de maig, d'Educació, modificada per la Llei Orgànica 8/2013, de 9 de desembre, per a la millora de la qualitat educativa, en l'article 3.10, crea els cicles de Formació Professional Bàsica dins de la Formació Professional del sistema educatiu, com a mesura per a facilitar la permanència dels alumnes i de les alumnes en el sistema educatiu i oferir-los majors possibilitats per al seu desenrotllament personal i professional.  
El Reial Decret 127/2014, de 28 de febrer, que regula aspectes específics de la Formació Professional Bàsica de les ensenyances de Formació Professional del sistema educatiu, aprova catorze títols professionals bàsics, es fixen els seus currículums bàsics i es modifica el Reial Decret 1850/2009, de 4 de desembre, sobre expedició de títols acadèmics i professionals corresponents a les ensenyances establides en la Llei Orgànica 2/2006, de 3 de maig, d'Educació.  
El Reial Decret 356/2014, de 16 de maig, establix set títols de Formació Professional Bàsica del catàleg de títols de les ensenyances de Formació Professional, amplia els títols de Formació Professional Bàsica establits en el Reial Decret 127/2014, de 28 de febrer.  
La disposició addicional quarta del Reial Decret 127/2014, de 28 de febrer, atribuïx a les administracions educatives la competència per a establir i autoritzar altres ofertes formatives de Formació Professional adaptades a les necessitats dels alumnes i de les alumnes amb necessitats educatives específiques.  
L'Orde 73/2014, de 26 d'agost, de la Conselleria d'Educació, Cultura i Esport, regula els programes formatius de qualificació bàsica de la Comunitat Valenciana.  
La Llei 38/2003, de 17 de novembre, General de Subvencions, en l'article 3.3 establix que els preceptes d'esta que constituïsquen legislació bàsica s'apliquen a l'activitat subvencional de les administracions de les comunitats autònomes, així com als organismes públics i la resta d'entitats de dret públic amb personalitat jurídica pròpia vinculades o dependents d'estes. També serà aplicable el Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.  
  
Per tot això, en virtut de les competències conferides per l'article 28.e de la Llei 5/1983, de 30 de desembre, del Consell, i els articles 160 i 165 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i vista la proposta del director general de Formació Professional i Ensenyances de Règim Especial de data 16 de març de 2015.  
  
ORDENE  
  
Primer. Objecte  
1. L'objecte d'esta orde és convocar la concessió d'ajudes i aprovar les bases reguladores, en règim de concurrència competitiva, per al curs 2015-2016 per als programes formatius de qualificació bàsica previstos en l'Orde 73/2014, de 26 d'agost, de la Conselleria d'Educació, Cultura i Esport, que regula els programes formatius de qualificació bàsica de la Comunitat Valenciana.  
2. Tots els programes regulats en la present orde tindran caràcter gratuït per a l'alumnat participant.  
3. Els programes subvencionats hauran de realitzar-se dins de l'àmbit territorial de la Comunitat Valenciana, segons allò que es regula en esta orde.  
  
Segon. Accions susceptibles d'ajuda i naturalesa de les ajudes  
1. Les ajudes previstes en esta disposició tindran la naturalesa jurídica de subvencions públiques, aniran destinades al finançament total o parcial de programes formatius de qualificació bàsica que es realitzen a l'empara d'esta i es distribuiran en dos fases, de conformitat amb el que disposen els apartats 8, 12 i 13 d'esta orde.  
2. En compliment del que disposa l'article 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la present orde no necessita ser notificada a la Comissió Europea per no reunir tots els requisits de l'apartat 1 de l'article 107.1 del Tractat de Funcionament de la Unió Europea. No tots els seus destinataris tenen la condició d'empresa i, en tot cas, les subvencions a concedir no reporten avantatge econòmic ni es falseja pel seu atorgament la competència al no afectar intercanvis comercials.  
  
  
Tercer. Modalitats  
Les subvencions es concediran per a la realització de les modalitats de programes següents:  
a) Programes formatius de qualificació bàsica ordinaris.  
b) Programes formatius de qualificació bàsica adaptada a persones amb necessitats educatives especials permanents.  
  
Quart. Entitats beneficiàries  
1. Podran ser beneficiaris de les subvencions previstes en la present orde els ens territorials, les mancomunitats i les institucions sense ànim de lucre, sota la coordinació de la administració educativa, que hagen impartit programes formatius de qualificació bàsica i/o programes de qualificació professional inicial en la modalitat d'aula i programes polivalents d'aula i taller o especial.   
2. En tot cas, els perceptors de les distintes ajudes hauran de tindre personalitat jurídica pròpia i reunir els requisits generals següents, que hauran de complir amb anterioritat a la finalització del termini de presentació de sol·licituds:  
a) Estar al corrent de les obligacions tributàries i de la Seguretat Social, en aplicació dels articles 22 i 23 del Reial Decret 887/2006, de 21 de juliol, pel qual s'aprova el Reglament de la Llei 38/2003, General de Subvencions.  
b) Haver complit les obligacions adquirides en el supòsit d'haver percebut altres subvencions de la Generalitat en matèria d'accions formatives semblants en l'exercici anterior.  
c) Acreditar capacitat suficient en mitjans materials, humans i organitzatius per a complir els objectius establits en el programa.  
  
d) No estar incursos en les causes de prohibició previstes en l'article 13 de la Llei 38/2003, de 17 de novembre, General de Subvencions.  
  
e) Acreditar documentalment, en el cas d'entitats sense ànim de lucre, estar inscrites en els registres corresponents.  
f) En les entitats territorials públiques, hauran de presentar certificat de l'acord de l'òrgan competent per a autoritzar la sol·licitud, d'acord amb l'apartat 7.e d'esta orde.  
3. Les entitats promotores de programes formatius de qualificació bàsica de la modalitat adaptada a persones amb necessitats educatives especials permanents, finalitzat el primer curs, i donat el caràcter individualitzat del procés d'ensenyança'aprenentatge d'este alumnat, podran sol·licitar ajudes amb la finalitat de constituir grups que integren alumnat de primer i segon curs, així com repetidors, tots ells del primer curs, amb el límit d'alumnes fixats en l'article 16 de l'Orde 73/2014, de 26 d'agost, de la Conselleria d'Educació, Cultura i Esport, per la qual es regulen els programes formatius de qualificació bàsica de la Comunitat Valenciana, sense perjuí que també puguen constituir-se grups específics de primer i segon curs, respectivament, i en este cas els alumnes i les alumnes repetidors necessàriament formaran part del grup de segon curs, llevat que el grup constituït siga únic.  
  
4. Els programes hauran de ser organitzats i impartits pel sol·licitant, i no s'admet la subcontractació.  
  
Quint. Convocatòria, presentació de sol·licituds i termini  
1. El termini per a presentar les sol·licituds serà de 20 dies hàbils comptadors des de l'endemà de la publicació d'esta convocatòria en el Diari Oficial de la Comunitat Valenciana.  
2. Les sol·licituds per a l'obtenció de les subvencions acollides a les modalitats de programes formatius de qualificació bàsica ordinaris i de programes formatius de qualificació bàsica adaptada a persones amb necessitats educatives especials permanents hauran de dirigir-se a la direcció general amb competències en matèria de formació professional de la conselleria amb competències en matèria d'educació, i es presentaran omplint dos exemplars del model normalitzat específic referit als programes formatius de qualificació bàsica, i adjuntant a estes la documentació que s'indica en l'apartat sèptim d'esta orde, i que figura en Internet en l'adreça corresponent a esta conselleria: www.edu.gva.es/eva.  
Les dites sol·licituds hauran de dirigir-se als registres corresponents de la Conselleria d'Educació, Cultura i Esport, o de les direccions territorials d'Educació, Cultura i Esport, o en qualsevol altra de les formes establides en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i es presentaran per mitjà dels impresos de models normalitzats (annex IV d'esta orde).  
  
Sext. Finançament  
La concessió de les ajudes previstes en esta convocatòria tindrà caràcter plurianual i es finançarà a càrrec de l'aplicació pressupostària 29.95.66.936.47.4, línia de subvenció T7875, per al finançament dels programes formatius de qualificació bàsica per al curs escolar 2015-2016. La Conselleria d'Educació, Cultura i Esport destinarà per a les dos fases un import màxim de 3.200.000,00 euros.  
A la primera fase dels programes formatius de qualificació bàsica d'estes modalitats, es destinarà un import màxim d'1.300.000,00 euros, a càrrec de l'anualitat 2015 de la Llei 8/2014, de 26 de desembre, de Pressupostos de la Generalitat.  
A la segona fase dels programes formatius de qualificació bàsica d'estes modalitats, es destinarà un import màxim d'1.900.000,00 euros, a càrrec de l'anualitat 2016, i quedarà condicionat a l'existència de crèdit pressupostari adequat i suficient per a atendre-les en la corresponent llei de pressupostos de la Generalitat per a l'exercici 2016, de conformitat amb l'article 29 del text refós de la Llei d'Hisenda Pública de la Generalitat.  
Així mateix, el referit import podrà ser minorat quan, en el marc de les polítiques d'estabilitat pressupostària i sostenibilitat financera, s'adopten mesures de no-disponibilitat que afecten els crèdits de la línia de subvenció que el finança.  
  
Sèptim. Projecte socioeducatiu i documentació  
1. Junt amb la sol·licitud indicada en l'apartat quint d'esta orde, les entitats que sol·liciten subvencions per al desenrotllament dels programes formatius de qualificació bàsica presentaran la documentació següent:  
A) El projecte socioeducatiu (annex V d'esta orde)  
B) Documentació general  
  
A) El projecte socioeducatiu del programa  
Haurà d'elaborar-se un projecte socioeducatiu per cada programa que se sol·licite, atenent el que disposa l'article 22 de l'Orde 73/2014, de 26 d'agost, i segons el model normalitzat disposat en la pàgina web de la Conselleria d'Educació, Cultura i Esport, en el qual, entre altres, s'arrepleguen els apartats següents:  
- Dades de l'entitat sol·licitant.  
- Dades del programa sol·licitat: modalitat i denominació del programa obtingudes del catàleg de qualificacions de nivell 1 que figura en la pàgina web de la Conselleria d'Educació, Cultura i Esport.  
- Justificació i necessitat del programa.  
- Relació de l'alumnat previst per al programa.  
- Infraestructura (instal·lacions, equipament i condicions ambientals, higienicosanitàries i de seguretat).  
A més haurà d'incloure un certificat de compliment de l'adequació de les instal·lacions, equipament i de les condicions mediambientals i sanitàries.  
1. Trajectòria de l'entitat  
1.1. Experiència en el desenrotllament i la impartició de programes de qualificació professional inicial i de garantia social.  
1.2. Trajectòria en l'orientació i la gestió de la prossecució d'estudis de l'alumnat.  
1.3. Trajectòria en la inserció laboral de l'alumnat.  
2. Recursos tecnicopedagògics.  
2.1. Disseny curricular.  
2.2. Metodologia.  
2.3. Professorat.  
3. Adequació i oportunitat.  
3.1. Capacitat organitzativa i oportunitat territorials.  
3.2. Compliment.  
4. Pressupost econòmic amb avaluació dels costos següents:  
Part a) Professorat.  
Part b) Gastos generals.  
  
B) Documentació general. Es presentarà la següent documentació per entitat, amb independència del nombre de programes sol·licitats:  
  
a) Certificat acreditatiu de les fonts de finançament d'aquella part del projecte que no subvencione la conselleria amb competències en matèria d'educació.  
b) Testimoni judicial, certificats telemàtics o transmissions de dades, o certificat administratiu de no estar incursos en les causes de prohibició previstes en l'article 13 de la Llei 38/2003. Quan no puguen ser expedits per autoritat competent, podran ser substituïts per una declaració responsable atorgada davant d'una autoritat administrativa o notari públic (annex III d'esta orde).  
c) Fitxa de domiciliació bancària (annex VI d'esta orde).  
Segons el model de domiciliació bancària facilitat a este efecte, llevat que ja conste en la conselleria amb competències en matèria d'educació, i en este cas s'haurà de fer referència expressa per escrit.  
d) Autorització de verificació telemàtica del compliment de les obligacions tributàries i amb la Seguretat Social (annex VII), d'acord amb el que preveu l'article 5 del Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic, si els sol·licitants no donen el seu consentiment, hauran d'aportar els documents següents:  
  
- Certificat positiu de l'Agència Estatal d'Administració Tributària que acredite que el sol·licitant està al corrent de les seues obligacions.  
  
- Certificat de la Tresoreria de la Seguretat Social que acredite que el sol·licitant està al corrent de les seues obligacions.  
- Certificat de les direccions territorials de la Conselleria d'Hisenda i Administració Pública de la Generalitat que acredite que el sol·licitant no té deutes de naturalesa tributària amb esta.  
e) Declaració de no ser deutora de reintegraments, d'acord amb el que establix l'article 34.5 de la Llei 38/2003, de 17 de novembre, General de Subvencions (annex VIII).  
f) Altres documents:  
- Documentació acreditativa i identificativa del sol·licitant i del seu representant legal.  
- Documentació d'identificació fiscal del sol·licitant.  
- Acreditació de la inscripció de l'entitat en el registre corresponent.  
  
- En el cas que l'entitat promotora siga una entitat territorial pública, haurà de presentar:  
· Certificat de l'acord de l'òrgan competent que autoritze la sol·licitud, este certificat ha d'estar datat dins del termini de la presentació de les sol·licituds.  
· Acreditació d'estar al corrent en el compliment de l'obligació de rendició dels comptes anuals davant de la Sindicatura de Comptes, de conformitat amb la normativa aplicable.  
- Relació d'un mínim de tres empreses amb què l'entitat haja establit contacte amb vista a la realització del mòdul de Formació en Centres de Treball, d'ara en avant FCT, del seu alumnat.  
2. Quan la sol·licitud no reunisca els requisits assenyalats en esta convocatòria, d'acord amb l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o no s'acompanye la documentació que d'acord amb esta orde resulte exigible, es requerirà l'interessat perquè, en el termini de 10 dies, esmene la falta o acompanye els documents preceptius, amb indicació que, si no ho fa, es considerarà que desistix de la seua petició, prèvia resolució que haurà de ser dictada en els termes que preveu l'article 42 de la Llei 30/1992, de 26 de novembre.  
3. En el cas que els documents que han d'acompanyar la petició de concessió de les ajudes ja estiguen en poder de qualsevol òrgan de l'administració actuant, el sol·licitant podrà acollir-se al que establix l'apartat f de l'article 35 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que es faça constar per escrit la data i l'òrgan o dependència en què van ser presentats i que no hagen transcorregut més de cinc anys des de la finalització del procediment a què corresponguen.  
  
En els supòsits d'impossibilitat material d'obtindre el document, l'òrgan competent podrà requerir al sol·licitant la seua presentació o, a falta d'això, l'acreditació per altres mitjans dels requisits a què es referix el document.  
  
Octau. Costos elegibles  
1. En este apartat es computaran com a costos elegibles per al pagament de la subvenció tots els costos ocasionats per les entitats des de l'inici del curs 2015-2016, i es distribuiran de la forma següent:  
  
Part A. Professorat i control de docència  
Part B. Gastos generals  
  
Part A. Professorat i control de la docència  
El professorat haurà d'estar contractat a partir de l'1 de setembre de 2015 a fi de poder realitzar les tasques prèvies a l'inici del curs. Així mateix, a fi que el professorat, si és el cas, puga realitzar l'avaluació de la convocatòria extraordinària romandrà contractat fins al 30 de juny de 2016.  
En este apartat es podran imputar els costos següents:  
a) Salaris del professorat: docència, inclosa en esta les hores lectives i hores de tutoria, i les tasques prèvies i conclusives de l'acció formativa. Els professors podran dedicar un màxim de dos hores diàries per a activitats complementàries a la docència, sempre que es justifiquen documentalment els salaris amb les nòmines corresponents, i prèvia presentació d'una memòria subscrita pel representant legal de l'entitat beneficiària en què s'acredite el tipus d'activitat exercida en eixe horari i la necessitat d'esta. Les hores complementàries no hauran de ser superiors a les hores lectives que realitze cada un dels professors o professores.  
b) Gastos de la Seguretat Social a càrrec de l'entitat promotora quan haja contractat els professors en règim de dret laboral, amb l'obligació de l'afiliació i/o alta en la Seguretat Social. Els grups de cotització hauran de ser 1, 2 o 3.  
Únicament s'admetran justificants de pagament a persones físiques, tant si el servici ha sigut prestat pel personal de l'entitat promotora, com si s'ha contractat una prestació de servicis professionals amb persones alienes a esta.  
  
Part B. Gastos generals  
Comprendrà els gastos d'organització o institucionals. Es classifiquen en costos indirectes i costos directes.  
a) Costos indirectes:  
- Gastos d'assegurances d'accidents de l'alumnat, que comprendrà l'accident in itinere i els succeïts en les pràctiques no laborals.  
- Gastos per assegurança de responsabilitat civil de formadors i alumnat.  
- Gastos de personal directiu i administratiu atribuïbles al desenrotllament de l'acció formativa. La contractació d'estos professionals que tinguen intervenció en l'acció formativa per a tasques de coordinació, assessorament i administració haurà de justificar-se en el projecte i s'indicaran els costos que s'imputen a càrrec del programa. En cap cas este gasto podrà superar el 20 % de la part B que figure en la resolució de concessió.  
- Gastos de publicitat dels programes formatius de qualificació bàsica que responguen a les actuacions realitzades en compliment del que disposa l'apartat 18 d'esta orde.  
- Gastos de lloguers, tant d'instal·lacions com de maquinària lligada directament a la docència.  
- Gastos d'energia elèctrica, combustible i, en general, manteniment de les instal·lacions i equips docents.  
- Gastos de comunicació (fax, telèfon, connexió a Internet, etc.).  
- Gastos de desplaçament del professorat derivats de l'assistència a reunions de coordinació i/o trobades convocats per la conselleria amb competències en matèria d'educació.  
b) Costos directes:  
- Material consumible adquirit per al desenrotllament de la docència no recuperable a la finalització del programa formatiu de qualificació bàsica, i relatiu a les distintes àrees que integren esta acció formativa.  
- Altres costos: compra de material didàctic, gastos de recopilació i impressió de materials d'ensenyança i gastos d'activitats complementàries amb l'autorització prèvia de la direcció general amb competències en matèria de formació professional del sistema educatiu.  
2. L'import de les subvencions previstes en la present orde en cap cas podrà ser de tal quantia que aïlladament o en concurrència amb altres subvencions, ajudes, ingressos, o recursos d'altres administracions públiques o d'altres ens públics o privats, nacionals o internacionals, supere el cost del projecte. En el cas de rebre subvencions o ajudes per a l'acció formativa, el representant de l'entitat certificarà la quantitat i l'origen d'estes. Quan l'import de les subvencions percebudes per l'entitat supere el cost de l'activitat a desenrotllar per esta i la subvenció principal siga de la Generalitat, procedirà el reintegrament de l'excés obtingut sobre el cost de l'activitat.  
  
  
Nové. Quantia de la subvenció  
La subvenció a concedir per transferències corrents, tant en la primera com en la segona fase de les modalitats de programes formatius de qualificació bàsica previstes en esta orde, s'establirà d'acord amb els mòduls econòmics següents:  
Part A. Professorat i control de docència: un màxim de 52,5 euros per hora i grup d'alumnat, siga quina siga la modalitat del programa formatiu de qualificació bàsica, sense que el nombre d'alumnes siga rellevant a estos efectes.  
Part B. Gastos generals: un màxim de 22,5 euros per hora i grup d'alumnes, siga quina siga la modalitat del programa formatiu de qualificació bàsica, sense que el nombre d'alumnes siga rellevant a estos efectes.  
Així mateix, el càlcul de les quanties corresponents a la primera i segona fase es realitzarà tenint en compte que, del total de 960 hores que corresponen a cada programa formatiu de qualificació bàsica, 320 hores corresponen a la primera fase i 640 hores a la segona fase d'acord amb el límit establit en l'apartat 8.A) d'esta orde, de les quals un mínim de 80 hores correspondran al mòdul professional de FCT.  
  
L'organització del mòdul de Formació en Centres de Treball es realitzarà d'acord amb el que establix l'article 19 de l'Orde 73/2014, de 26 d'agost.  
  
Deu. Instrucció del procediment  
1. L'òrgan competent per a l'ordenació i la instrucció del procediment és la Direcció General de Formació Professional i Ensenyances de Règim Especial.  
2. Una vegada comprovat el compliment dels requisits necessaris per a participar en la convocatòria, les sol·licituds i la documentació seran estudiades per la comissió de valoració.  
A fi de valorar les sol·licituds dels programes formatius de qualificació bàsica, es crea una comissió de valoració de programes formatius de qualificació bàsica, que valorarà totes i cada una de les distintes sol·licituds tenint en compte la distribució territorial de les modalitats, i el funcionament de la qual es regirà pel règim previst per als òrgans col·legiats en el capítol II del títol II de la Llei 30/1992, de Règim Jurídic de les Administracions Públiques i del Procediment Administratiu Comú.  
  
3. La comissió de valoració estarà integrada pels membres següents:  
  
President o presidenta: el subdirector o subdirectora general de Formació Professional i Ensenyances de Règim Especial.  
Vocals:  
- El cap o la cap del Servici de Gestió de la Formació i Qualificació Professional.  
- El cap o la cap de la Secció del Servici de Gestió de la Formació i Qualificació Professional.  
- Un inspector o inspectora d'Educació que serà designat per la Inspecció Educativa.  
- Dos vocals funcionaris nomenats pel director general de Formació Professional i Ensenyances de Règim Especial  
Secretari: un tècnic o una tècnica del Servici de Gestió de la Formació i Qualificació Professional nomenat pel director general de Formació Professional i Ensenyances de Règim Especial, que exercirà les funcions de secretari de la comissió, amb veu però sense vot.  
En cas de vacant, absència o malaltia o qualsevol causa legal, de qualsevol membre de la comissió, serà substituït per un funcionari designat pel director general de Formació Professional i Ensenyances de Règim Especial.  
3. A les reunions de la comissió de valoració podran assistir, amb veu però sense vot, representants dels sindicats amb presència en la Mesa Sectorial d'Educació.  
4. La comissió de valoració de programes formatius de qualificació bàsica supervisarà inicialment el compliment dels requisits previstos en la present orde i realitzarà la valoració formal i material de les sol·licituds presentades en funció dels criteris de valoració que es detallen en l'annex I d'esta orde. Finalment, proposarà l'atorgament o la denegació de les subvencions previstes en esta orde.  
  
5. La comissió de valoració proposarà la quantia del mòdul econòmic a aplicar a cada programa, tant en la primera com en la segona fase.  
  
6. En el cas que queden sol·licituds de programes formatius de qualificació bàsica presentades a l'empara d'esta orde de convocatòria valorades positivament, d'acord amb el procediment establit, i que no hagen pogut ser ateses per falta de disponibilitat pressupostària, es constituiran en una llista de reserva degudament ordenada, i podran ser resoltes favorablement en la mesura que es dispose de crèdit en la línia pressupostària corresponent com a conseqüència de renúncies a subvencions concedides i d'acord amb els criteris de selecció respecte d'això establits en l'apartat onze d'esta orde.  
  
7. La comissió de valoració podrà proposar la denegació de les ajudes en la segona fase, en el cas que es produïsca algun incompliment durant el desenrotllament de la primera fase dels programes formatius de qualificació bàsica, d'acord amb el que establix l'apartat 15.2 d'esta orde i vist l'informe de la Inspecció Educativa sobre la realització de la primera fase. L'alumnat que, com a conseqüència de la denegació de l'ajuda, estiga afectat per la pèrdua del seu lloc escolar, serà atés en un programa, si és possible, de la mateixa qualificació o complementària d'esta, en la mateixa localitat o comarca.  
  
8. Per mitjà de la valoració de l'apartat 3, adequació i oportunitat, de l'annex I d'esta orde, la comissió de valoració vetlarà per la distribució territorial més adequada de les distintes modalitats i perfils dels programes formatius de qualificació bàsica en atenció a variables com ara la xarxa consolidada de programes impartits en centres públics i centres o entitats col·laboradors, el nombre d'habitants de la localitat o zona/comarca, o les qualificacions més demandades o convenients, amb l'objecte d'evitar ofertes superposades i disposar d'una oferta coherent i de dimensió adequada de programes.  
  
Onze. Renúncies, programes no activats i criteris de selecció de les reserves  
1. En el termini de 15 dies hàbils a partir de l'endemà de la publicació de la resolució de concessió d'ajudes per a la impartició dels programes formatius de qualificació bàsica, les entitats i centres beneficiaris podran presentar renúncia a les ajudes concedides per mitjà d'un escrit firmat pel seu representant legal en què s'al·leguen les causes de la dita renúncia.  
2. En cas de renúncia, la comissió de valoració dels programes formatius de qualificació bàsica proposarà l'atorgament de les ajudes a què s'haja renunciat seguint l'orde de reserva establit a este efecte i l'adequada correspondència per província i modalitat.  
  
3. Finalitzat el procediment d'admissió de l'alumnat dels programes formatius de qualificació bàsica en el mes de setembre, no seran activats aquells programes amb un nombre insuficient d'alumnat d'acord amb els mínims establits per a cada modalitat en l'article 16 de l'Orde 73/2014, de 26 d'agost, de la Conselleria d'Educació, Cultura i Esport, per la qual es regulen els programes formatius de qualificació bàsica de la Comunitat Valenciana.  
  
Dotze. Òrgan competent per a resoldre  
1. L'òrgan competent per a resoldre el procediment de concessió de subvencions per al desenrotllament dels programes formatius de qualificació bàsica és la direcció general amb competències en matèria de formació professional, per delegació de la consellera amb competències en matèria d'educació.  
2. El mencionat òrgan resoldrà en dos fases l'atorgament o la denegació de les subvencions previstes en esta orde.  
3. El termini màxim de resolució i notificació serà, per a la primera fase, de tres mesos des de l'endemà de la publicació de l'orde de convocatòria de subvencions als programes formatius de qualificació bàsica.  
  
Transcorregut el termini per a dictar i notificar la resolució corresponent a la primera fase, podrà entendre's desestimada la sol·licitud per silenci administratiu, en els termes establits en l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjuí que subsistisca l'obligació legal de resoldre sobre la petició formulada.  
  
4. La primera fase començarà a partir de l'1 de setembre de 2015 i finalitzarà abans del 31 de desembre de 2015.  
5. La segona fase començarà a partir de l'1 de gener de 2016 i finalitzarà el 30 de juny de 2016.  
6. La resolució de la segona fase estarà condicionada a la correcta justificació i realització de la primera fase, i serà necessari l'informe favorable de la Inspecció Educativa sobre la realització de la primera fase. El termini de resolució de la segona fase serà de dos mesos a partir de l'informe favorable de la Inspecció Educativa.  
La concessió de la subvenció per a la primera fase no suposa cap obligació per a la Generalitat quant al finançament de la segona fase, si bé, en este cas, la conselleria amb competències en matèria d'educació adoptarà les mesures necessàries perquè l'alumnat afectat reba les ensenyances corresponents.  
8. Les resolucions de concessió de subvencions contindran, com a mínim, els punts següents:  
a) Identificació del beneficiari.  
b) Denominació del programa.  
c) Localitat i comarca d'impartició.  
d) Modalitat.  
e) Nombre d'alumnes.  
f) Subvencions atorgades a càrrec dels pressupostos de la conselleria amb competències en matèria d'educació per al finançament dels gastos previstos per la present orde desglossades per conceptes.  
g) Qualssevol altres especificacions que es considere oportú incorporar en cada cas concret.  
9. Les subvencions concedides de totes les modalitats dels programes formatius de qualificació bàsica es publicaran en el Diari Oficial de la Comunitat Valenciana.  
10. Les resolucions que dicte la conselleria amb competències en matèria d'educació o òrgan en qui delegue a l'empara d'esta orde, posen fi a la via administrativa i contra estes podrà interposar-se potestativament un recurs de reposició en el termini d'un mes comptador des de l'endemà de la publicació o notificació, de conformitat amb el que disposen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació o publicació de la resolució, d'acord amb el que establixen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Tretze. Pagament de la subvenció  
1. El pagament de la subvenció per al desenrotllament de la primera fase s'efectuarà tenint en compte el següent:  
a) Costos imputables als gastos de transferències corrents de la primera fase indicats com a part A i B en l'apartat 8 d'esta orde.  
Una vegada començat el programa, i complida per l'entitat l'obligació d'aportar la documentació d'inici prevista en l'apartat setze d'esta orde, es podrà procedir a la bestreta del màxim legal d'un 30 % de la subvenció concedida corresponent a transferències corrents. Queden exonerats de la constitució de garanties les administracions públiques de caràcter territorial i els seus organismes públics vinculats o dependents i les entitats sense ànim de lucre, així com les federacions o agrupacions d'estes, sempre que desenrotllen projectes o programes vinculats a les següents àrees d'actuació: acció social i atenció sociosanitaria, ocupació, formació i qualificació professional, així com la cooperació internacional al desenrotllament. En cap cas es podran fer pagaments anticipats a les persones beneficiàries quan s'haja sol·licitat la declaració de concurs voluntari, s'hagen declarat en concurs, excepte que en este haja adquirit l'eficàcia un conveni, estiguen subjectes a intervenció judicial o hagen sigut inhabilitats conforme a la llei concursal, sense que haja conclòs el període d'inhabilitació fixat en la sentència de qualificació del concurs, d'acord amb el que establix l'article 171 de la Llei 1/2015, de 6 de febrer de la Generalitat, d'Hisenda Pública, del Sector Públic Instrumental i de Subvencions.  
  
D'acord amb el que establix l'article 46 del Reial Decret 887/2016, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, es constituirà una garantia per un import igual a la quantitat de la subvenció a compte o anticipada.  
  
En tot cas, l'aval haurà d'estar constituït amb renúncia al benefici d'excussió o amb caràcter solidari.  
El percentatge restant de la subvenció en concepte de transferències corrents es farà efectiu al finalitzar esta primera fase i després de la presentació, per part de l'entitat beneficiària del programa, de la declaració de gastos, firmada pel representant de l'entitat, i la justificació dels gastos indicats en la declaració anterior. La dita justificació de gastos haurà de realitzar-se fins al 20 de novembre de 2015.  
  
Les entitats podran presentar declaració dels costos socials (TC1, TC2, model 111 i model 190), les nòmines i els justificants de pagament corresponents als mesos de novembre i desembre de 2015, per mitjà d'un escrit del secretari de la corporació en què queden expressades les quantitats exactes a este efecte i el compromís de presentar els documents corresponents compulsats abans del 10 de febrer de l'any següent. En el cas de les altres entitats, la dita declaració la realitzarà el representant de l'entitat.  
2. El pagament de la subvenció per al desenrotllament de la segona fase inclou els costos imputables als gastos de transferències corrents distribuïts entre la part A i la part B, segons el que disposa l'apartat octau d'esta orde.  
Presentada per l'entitat la documentació corresponent a esta segona fase prevista en l'apartat setze apartat segon d'esta orde, es podrà procedir a la bestreta d'un 30 % de la subvenció concedida, d'acord amb el que s'especifica en l'apartat 1.a) d'esta orde.  
D'acord amb el que establix l'article 46 del Reial Decret 887/2016, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, es constituirà una garantia per un import igual a la quantitat de la subvenció a compte o anticipada.  
  
Les garanties es cancel·laran per acord del director general de Formació Professional i Ensenyances de Règim Especial, competent per a resoldre la subvenció per delegació de la consellera d'Educació, Cultura i Esport, en els casos següents:  
Una vegada comprovada de conformitat l'adequada justificació de la bestreta, d'acord amb el que establix esta orde.  
Quan s'hagen reintegrat les quantitats anticipades.  
El percentatge restant de la subvenció en concepte de transferències corrents es farà efectiu al finalitzar esta segona fase i després de la presentació, per part de l'entitat beneficiària del programa, de la declaració de gastos, firmada pel representant de l'entitat, i la justificació dels gastos indicats en la declaració anterior. La justificació de gastos haurà de realitzar-se abans del 15 de juliol de 2016.  
Les entitats públiques podran presentar declaració dels costos socials (TC1, TC2, model 111 i model 190) corresponents al mes de juny de 2016, per mitjà d'un escrit del secretari de la corporació en què queden expressades les quantitats exactes a este efecte i el compromís de presentar els documents corresponents compulsats abans del 10 de setembre de 2016. En el cas de les altres entitats, la dita declaració la realitzarà el representant de l'entitat.  
3. Quan les activitats del programa formatiu de qualificació bàsica hagen sigut finançades, a més de la subvenció, amb fons propis o altres subvencions o recursos, haurà d'acreditar-se en la justificació l'import, la procedència i l'aplicació dels dits fons a les activitats subvencionades.  
4. Si la justificació de la primera fase i de la segona fase no es presenta dins dels terminis establits en este apartat, s'entendrà que es renuncia a l'ajuda i la subvenció quedarà sense efectes, sense perjuí de les sancions que puguen correspondre d'acord amb el que establixen els articles 52 i 22 de la Llei General de Subvencions i l'article 173 de la Llei 1/2015, de 6 de febrer, de la Generalitat.  
  
Catorze. Obligacions de les entitats beneficiàries  
1. Són obligacions de les entitats beneficiàries:  
a) Realitzar el programa formatiu de qualificació bàsica subvencionat amb subjecció a l'Orde 73/2014, de 26 d'agost, de la Conselleria d'Educació, Cultura i Esport, per la qual es regulen els programes formatius de qualificació bàsica de la Comunitat Valenciana; a esta orde; a la resolució aprovatòria, i, en allò que no contradiga a cap de les anteriors, al projecte socioeducatiu d'actuació.  
Davant de qualsevol variació substancial en el contingut del programa, haurà de demanar-se autorització a la direcció general amb competències en matèria de formació professional del sistema educatiu, i només en el cas que existisca aprovació expressa d'esta, emesa per escrit en el termini dels 30 dies següents a la data de presentació de la sol·licitud d'autorització, podrà executar-se el projecte d'acord amb les condicions de la sol·licitud cursada. En cas que no existisca aprovació en l'esmentat termini, s'haurà d'entendre desestimada la sol·licitud formulada.  
b) Aportar els recursos necessaris per al desenrotllament del programa, en compliment de l'orde de convocatòria, la resolució aprovatòria i el projecte socioeducatiu presentat.  
c) Justificar davant de la direcció general amb competències en matèria de formació professional del sistema educatiu l'adscripció de les subvencions als fins per als quals estes van ser atorgades, en els termes de l'article 171 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i en els terminis establits en l'apartat tretze de la present orde.  
  
d) Sotmetre's a la supervisió dels programes per personal de la conselleria amb competències en matèria d'educació i a les actuacions de control financer que legalment corresponguen.  
e) Facilitar l'assistència del personal docent i de coordinació dels programes formatius de qualificació bàsica a totes les reunions i trobades que siguen promogudes per la conselleria amb competències en matèria d'educació per al millor desenrotllament d'esta acció formativa.  
f) Aportar, després de la finalització del projecte, la memòria de l'acció formativa, segons el model arreplegat com a annex II d'esta orde, d'acord amb el que preveu l'article 31 de l'Orde de 73/2014, de 26 d'agost, de la Conselleria d'Educació, Cultura i Esport, per la qual es regulen els programes formatius de qualificació bàsica de la Comunitat Valenciana.  
g) Comunicar a la direcció general amb competències en matèria de formació professional del sistema educatiu l'obtenció d'altres subvencions, ajudes, ingressos o recursos que financen les activitats subvencionades. Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
h) No percebre cap quantitat de l'alumnat participant en el programa subvencionat.  
i) Autorització de verificació telemàtica del compliment de les obligacions Tributàries i amb la Seguretat Social (annex VII), d'acord amb el que preveu l'article 5 del Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic, si els sol·licitants no donen el seu consentiment, hauran d'aportar els documents següents:  
  
- Certificat positiu de l'Agència Estatal d'Administració Tributària que acredite que el sol·licitant està al corrent de les seues obligacions.  
  
- Certificat de la Tresoreria de la Seguretat Social que acredite que el sol·licitant està al corrent de les seues obligacions.  
- Certificació de les direccions territorials de la Conselleria d'Hisenda i Administració Pública de la Generalitat que acredite que el sol·licitant no té deutes de naturalesa tributària amb esta.  
j) Les entitats locals hauran d'acreditar estar al corrent en el compliment de l'obligació de rendició dels comptes anuals davant de la Sindicatura de Comptes, de conformitat amb la normativa comptable. A més hauran d'haver remés a la conselleria competent els documents mencionats en l'article 199.2 de la Llei 8/2010, de 23 de juny, de la Generalitat, de Règim Local de la Comunitat Valenciana, modificada per la Llei 7/2014, de 22 de desembre, de Mesures Fiscals, de Gestió Administrativa i Financera, i d'Organització de la Generalitat.  
  
k) Disposar dels llibres comptables, els registres diligenciats i la resta de documents degudament auditats en els termes exigits per la legislació mercantil i sectorial aplicable al beneficiari en cada cas, així com de tots els estats comptables i registres específics que siguen exigits per les bases reguladores de les subvencions, amb la finalitat de garantir l'adequat exercici de les facultats de comprovació i control.  
  
l) Conservar els documents justificatius de l'aplicació dels fons rebuts, inclosos els documents electrònics, mentre puguen ser objecte de les actuacions de comprovació i control.  
m) Adoptar les mesures de difusió contingudes en l'apartat 4 de l'article 18 de la Llei General de Subvencions i en l'apartat 18 d'esta orde.  
  
n) Procedir al reintegrament dels fons percebuts en els supòsits previstos en l'article 37 de la Llei General de Subvencions.  
o) A efectes organitzatius i a fi de complir l'Orde 73/2014, de 26 d'agost, de la Conselleria d'Educació, Cultura i Esport, per la qual es regulen els programes formatius de qualificació bàsica de la Comunitat Valenciana, les entitats i els centres promotors d'estos a l'empara d'esta orde faran les previsions necessàries de personal i d'instal·lacions per a atendre el procés d'admissió i matrícula de l'alumnat en les dates que a este efecte fixe l'administració educativa.  
  
2. L'incompliment de les anteriors obligacions donarà lloc a l'exigència de les responsabilitats o sancions que corresponguen, d'acord amb el que disposa el títol IV de la Llei 38/2003, de 17 de novembre, General de Subvencions.  
  
Quinze. Minoracions i reintegrament de l'ajuda concedida  
1. L'alteració d'alguna de les característiques del projecte aprovat, l'incompliment d'algunes condicions establides en la resolució de concessió de la subvenció, la falta de justificació de la totalitat dels gastos subvencionats i la concessió després de la presentació de la sol·licitud d'altres ajudes públiques o privades, o d'altres ingressos o recursos, que en el seu conjunt superen el cost de l'activitat a desenrotllar pel beneficiari, podran donar lloc a la minoració de la subvenció concedida.  
  
En especial, a la vista de la documentació presentada relativa al programa desenrotllat per l'entitat, es procedirà a la minoració de la subvenció concedida en els supòsits següents:  
- Per no haver-se impartit la totalitat de les hores lectives aprovades per resolució. Es procedirà en este supòsit a la minoració proporcional de la subvenció concedida per a les parts A i B.  
- Per baixes dels alumnes. Es realitzarà la minoració per este concepte d'acord amb els criteris següents:  
Durant la primera fase del programa formatiu de qualificació bàsica, finalitzat el procés d'admissió i matrícula, si es produïxen baixes d'alumnes, es permetrà donar d'alta nous participants fins a completar el nombre d'alumnes que establisca la resolució de concessió d'ajudes dins del termini de matrícula. Els alumnes que causen baixa durant esta fase i siguen substituïts per nous alumnes no computaran als efectes de minoració.  
Si durant la primera fase no es completa el nombre d'alumnes únicament es produirà la minoració de la subvenció en la part B) de l'ajuda corresponent a la primera fase, sense que en cap cas afecte la part A) de cap de les dos fases.  
S'entendrà per baixa d'alumnes l'abandó voluntari dels interessats, a l'efecte del qual es minorarà la part B) de l'ajuda de la primera fase a raó d'una quinta part de l'ajuda concedida per este concepte per cada tres alumnes o més que causen baixa, siga quina siga la modalitat del programa.  
No s'entendrà baixa d'alumnes als efectes de la minoració de l'ajuda les que siguen conseqüència de l'aplicació del que preveu el reglament de règim interior per causa d'absentisme de l'alumne, de conformitat amb allò que preveu l'article 23.10 de l'Orde 73/2014, de 26 d'agost.  
Així mateix, no s'entendrà per baixa d'alumnes quan la matriculació inicial siga per davall del nombre màxim fixat per a cada modalitat per l'article 16 de l'Orde 73/2014, de 26 d'agost.  
Com a conseqüència d'allò que s'ha exposat, les baixes es computaran prenent com a referència de càlcul les que es produïsquen respecte del nombre d'alumnes efectivament matriculats.  
- Per no haver-se justificat en els termes establits en la present orde i en la resolució de concessió d'ajudes la totalitat dels gastos subvencionats.  
2. L'incompliment pel beneficiari de qualsevol dels requisits, les condicions i la resta de circumstàncies que van donar lloc a l'atorgament de la subvenció, la variació de la finalitat de l'actuació o la falta de justificació de l'acció, donaran lloc a la incoació per l'òrgan competent per a la concessió de les ajudes del procediment corresponent, que podrà finalitzar, si és el cas, acordant el reintegrament de les quantitats percebudes i l'exigència de l'interés de demora des del moment del pagament de la subvenció. En la tramitació del procediment es garantirà en tot cas el dret de l'interessat a l'audiència.  
En especial, es podrà revocar la subvenció concedida en els supòsits d'incompliment per part de l'entitat següents:  
- Incompliment de la finalitat per a la qual la subvenció va ser concedida, o de les condicions imposades per a la concessió en l'aprovació de la programació.  
- Percepció per part de l'entitat beneficiària de qualsevol quantitat econòmica procedent de l'alumnat participant en els cursos.  
- La falsedat de les dades contingudes en la declaració del gasto prevista en l'apartat onze d'esta orde.  
- Qualsevol altre motiu que perjudique el fi últim pel qual la subvenció haja sigut concedida; en particular, l'incompliment dels criteris continguts en la present orde.  
Si és el cas, serà procedent el reintegrament dels fons percebuts en els supòsits que es regulen en l'article 37 de l'esmentada Llei 38/2003, de 17 de novembre, General de Subvencions, sense perjuí del que disposa el títol IV d'esta mateixa llei quant a infraccions i sancions administratives en matèria de subvencions.  
  
Setze. Documentació d'inici  
1. Per a la primera fase:  
La presentació de la documentació d'inici es farà en el termini de 15 dies des de la data d'inici del curs, davant de la direcció general amb competències en matèria de formació professional del sistema educatiu, d'acord amb el model disposat en la pàgina web de la conselleria amb competències en matèria d'educació, comprensiu dels elements següents:  
a) Relació de participants en el programa.  
b) Documentació acreditativa d'haver subscrit i pagat l'assegurança d'accidents i de responsabilitat civil per mitjà de l'aportació de la pòlissa de l'assegurança o la carta de garantia.  
L'assegurança d'accidents dels alumnes es contractarà des de l'inici del programa i fins a la seua finalització, i comprendrà almenys la següent cobertura i sempre sense franquícia:  
- Assistència mèdica, farmacèutica i hospitalària per quantia il·limitada de qualsevol accident durant l'horari de desenrotllament del programa, incloent-hi el temps necessari per al desplaçament de l'alumne des de la seua residència habitual al lloc d'impartició. El desplaçament haurà de cobrir qualsevol mitjà de locomoció.  
- Indemnització mínima de 12.020 euros per defunció i de 24.020 euros per invalidesa permanent derivades d'un accident en el desenrotllament del programa o en el desplaçament.  
- Indemnització diària a l'alumne derivada d'un accident en el desenrotllament del programa que produïsca una impossibilitat d'assistència. El període serà des del sèptim dia de baixa i fins a un màxim d'un any. La indemnització mínima serà de 6,61 euros diaris.  
Les quanties d'ambdós tipus d'indemnitzacions seran actualitzables, si és el cas, en les respectives convocatòries anuals.  
L'entitat estarà obligada a mantindre la cobertura en l'assegurança d'accidents durant tot el període de desenrotllament del programa en què l'alumne romanga d'alta.  
c) Original o fotocòpia compulsada de la documentació acreditativa de la titulació i/o experiència professional de l'equip docent. La titulació dels docents serà l'establida en l'article 20 de l'Orde 73/2014, de 26 d'agost, els mòduls formatius de caràcter general seran impartits per docents preferentment amb el títol de mestre d'Educació Primària o el títol de grau equivalent. També podrà impartir-los el professorat que estiga en possessió de la titulació establida en l'article 94 de la Llei Orgànica 2/2006, d'Educació.  
  
Els mòduls professionals específics associats a unitats de competència seran impartits per aquells que complisquen els requisits de titulació i formació previstos en l'article 95 de la Llei Orgànica 2/2006, d'Educació, si bé podran ser impartits per experts d'acreditada competència en la família professional corresponent i amb experiència en la formació de jóvens.  
d) Contractes dels docents.  
f) Altres documents que s'indiquen en les resolucions aprovatòries corresponents.  
g) En la modalitat de programes formatius de qualificació bàsica adaptada a persones amb necessitats educatives especials permanents i en aquells programes de qualificació bàsica ordinaris que integren fins a un màxim de dos alumnes amb necessitats educatives especials, es necessitaran els certificats de discapacitat i informes psicopedagògics originals o compulsats de data no anterior a sis mesos comptadors des de la data d'inici del programa, per a la qual cosa es tindrà en compte l'aplicació de la normativa de Protecció de Dades de Caràcter Personal.  
  
2. Per a la segona fase:  
Fins al 15 de gener de 2016, les entitats promotores hauran de presentar en l'administració corresponent, segons modalitat, els documents següents:  
a) Fitxa actualitzada del model de domiciliació bancària (en el cas que hagueren experimentat variacions respecte de la primera fase).  
  
b) Relació nominal actualitzada de l'alumnat a data 31 de desembre de cada any.  
c) Relació d'empreses en què es té previst realitzar les pràctiques de treball (un màxim de 150 hores).  
d) Escrit original, firmat i segellat, pel qual l'entitat promotora sense ànim de lucre es compromet a anticipar el gasto d'esta segona fase.  
  
e) Autorització de verificació telemàtica/certificat telemàtic del compliment de les obligacions Tributàries i amb la Seguretat Social (annex VII), d'acord amb el que preveu l'article 5 del Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic, si els sol·licitants no donen el seu consentiment, hauran d'aportar els documents següents:  
- Certificat positiu de l'Agència Estatal d'Administració Tributària que acredite que el sol·licitant està al corrent de les seues obligacions.  
  
- Certificat de la Tresoreria de la Seguretat Social que acredite que el sol·licitant està al corrent de les seues obligacions.  
- Certificat de les direccions territorials de la Conselleria d'Hisenda i Administració Pública de la Generalitat que acredite que el sol·licitant no té deutes de naturalesa tributària amb esta.  
  
Dèsset. Control, assistència i supervisió  
1. Les entitats beneficiàries donaran compte mensualment de les altes i baixes de l'alumnat a la direcció general amb competències en matèria de formació professional del sistema educatiu i a la Inspecció Educativa.  
2. El seguiment i la supervisió dels programes estarà a càrrec, al llarg de tota l'acció formativa, del personal de la conselleria amb competències en matèria d'educació i dels servicis d'Inspecció corresponents.  
  
Díhuit. Difusió  
1. Les entitats promotores faran constar en la publicitat (pòsters, cartells grans, tríptics, fullets informatius) i qualsevol campanya de premsa, oral o escrita, referides als programes formatius de qualificació bàsica que les accions formatives se subvencionen a càrrec dels fons procedents de la Generalitat.  
2. El material imprés s'ajustarà a les instruccions i als models que a este efecte subministre la direcció general amb competències en matèria de formació professional del sistema educatiu.  
3. En les instal·lacions on es duguen a terme programes formatius de qualificació bàsica, es posarà en lloc visible la corresponent retolació que, segons model normalitzat a este efecte, facilite la direcció general amb competències en matèria de formació professional del sistema educatiu.  
  
DISPOSICIÓ ADDICIONAL  
  
Única. Autorització  
La concessió de la subvenció corresponent a la primera fase comporta l'autorització de la impartició del programa formatiu de qualificació bàsica per al dit curs, sense perjuí que la no concessió de la subvenció de la segona fase determine necessàriament la revocació de la dita autorització.  
  
DISPOSICIONS FINALS  
  
Primera. Delegació  
Es delega en el director general amb competències en matèria de formació professional del sistema educatiu la facultat de concedir o denegar estes ajudes i se l'autoritza per a dictar les resolucions necessàries per a l'aplicació d'esta orde; a més, se l'autoritza perquè dicte resolucions que complementen o modifiquen les resolucions anteriors en cas de necessitat, de conformitat amb l'article 19, punt 4, de la Llei General de Subvencions, segons el qual tota alteració de les condicions tingudes en compte per a la concessió de la subvenció i, en tot cas, l'obtenció concurrent d'altres aportacions fora dels casos permesos en la norma reguladora, podran donar lloc a la modificació de la resolució de concessió en els termes establits en la normativa reguladora de la subvenció.  
Es delega en el director general amb competències en matèria de formació professional del sistema educatiu la resolució de minoració i la resolució dels expedients de reintegrament de la subvenció que siguen pertinents, i se l'autoritza per a l'ampliació de terminis de presentació d'instàncies i justificacions quan es considere aconsellable per al desplegament i l'execució d'esta orde, d'acord amb l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Segona. Producció d'efectes  
La present orde produirà efectes l'endemà de publicar-se en el Diari Oficial de la Comunitat Valenciana.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra esta orde, que posa fi a la via administrativa, els interessats podran interposar recurs potestatiu de reposició o plantejar directament recurs contenciós administratiu en els terminis i davant dels òrgans que s'indiquen a continuació:  
  
a) Recurs potestatiu de reposició davant de la consellera d'Educació, Cultura i Esport en el termini d'un mes a comptar de l'endemà de la publicació.  
b) Recurs contenciós administratiu davant del Tribunal Superior de Justícia de la Comunitat Valenciana en el termini de dos mesos a comptar de l'endemà al de la publicació.  
  
València, 21 de maig de 2015  
  
La consellera d'Educació, Cultura i Esport,  
MARÍA JOSÉ CATALÁ VERDET  
  
  
  
ANNEX I  
Criteris per a la valoració de sol·licituds d'ajuda a programes formatius de qualificació bàsica previstos en esta orde.  
  
Tot projecte socioeducatiu presentat per entitats a l'empara d'esta orde, junt amb la sol·licitud d'ajudes per al desenrotllament dels programes formatius de qualificació bàsica, està subjecte a una doble valoració:  
A) Valoració formal  
B) Valoració material  
  
A) Valoració formal  
La valoració formal consistix en la comprovació que el projecte socioeducatiu presentat i la resta de documentació complementària complixen els requisits formals exigits per la normativa aplicable.  
  
  
B) Valoració material  
Serà aplicable en aquelles sol·licituds que hagen superat la valoració formal que es preveu en esta orde i constarà dels apartats següents:  
  
1. TRAJECTÒRIA DE L'ENTITAT  
1.1. Experiència  
1.2. Prossecució d'estudis  
1.3. Inserció laboral  
2. RECURSOS TECNICOPEDAGÒGICS  
2.1. Disseny curricular  
2.2. Metodologia  
2.3. Professorat  
3. ADEQUACIÓ I OPORTUNITAT  
3.1. Capacitat i oportunitat territorial  
3.2. Compliment  
1. Trajectòria de l'entitat  
En este apartat es tindran en compte els aspectes següents:  
1.1. L'experiència de l'entitat en la impartició de programes formatius de qualificació bàsica, programes de qualificació professional inicial, o semblants i en el tractament d'alumnat amb dificultats d'aprenentatge i/o adaptació, col·lectius en risc d'exclusió, etc.  
A este efecte es valoraran aspectes com els següents:  
Que l'entitat tinga organitzada l'orientació acadèmica i professional i el suport de l'alumnat no sols durant la realització del programa sinó una vegada finalitzat este.  
Que existisca un pla d'orientació familiar per mitjà del qual s'ajuden també les famílies de l'alumnat que ho requerisquen.  
Que existisca un pla de seguiment, supervisió i suport de l'alumnat durant, almenys, l'any posterior a la conclusió del programa.  
Que l'entitat, per mitjà de diversos mitjans (xarrades, visites a centres, empreses o altres entitats, cartelleres, fullets informatius, pàgina web, correu electrònic, SMS, etc.) mantinga informat l'alumnat sobre centres d'educació de persones adultes, instituts, empreses del sector professional corresponent, servicis d'ocupació i de mediació laboral, accions d'informació, orientació i formació dels sindicats i organitzacions empresarials, etc., amb vista a afavorir la seua prossecució d'estudis o la seua inserció laboral.  
Que l'entitat gestione una borsa de treball relativa a la qualificació o qualificacions professionals impartides i per mitjà dels contactes adequats amb empreses del sector de la zona.  
Que hi haja un pla de prossecució d'estudis per a l'alumnat, en funció del nivell inicial d'este i de la programació d'objectius previstos respecte d'això.  
Que l'entitat mantinga, si és el cas, una relació activa amb els centres d'ensenyança de la zona en què l'alumnat del programa o programes per esta impartits puguen completar i/o prosseguir estudis.  
La dita experiència haurà d'acreditar-se documentalment i es valorarà de la manera següent:  
Experiència de més de sis cursos: 4.  
Experiència de fins a sis cursos: 3.  
Experiència de fins a quatre cursos: 2.  
Experiència de fins a dos cursos: 1.  
Experiència de fins a un curs: 0.  
1.2. La prossecució d'estudis per part de l'alumnat una vegada superat el programa formatiu de qualificació bàsica o del programa de formació professional inicial: matriculació en un centre de formació de persones adultes per a cursar el nivell destinat a l'obtenció del Graduat en Educació Secundària; matriculació en cicles formatius de bàsica, de grau mitjà; obtenció del Graduat en Educació Secundària Obligatòria; superació d'algun cicle formatiu.  
L'entitat obtindrà puntuació exclusivament per un únic apartat de l'escala següent:  
Un mínim de tres alumnes ha obtingut el títol corresponent a un cicle formatiu de grau mitjà: 4.  
Un mínim de tres alumnes ha obtingut el Graduat en Educació Secundària o cicle formatiu de Formació Professional Bàsica en un centre de formació de persones adultes o centre autoritzat: 3.  
Un mínim de cinc alumnes s'han matriculat en un cicle formatiu de grau mitjà (cada alumne que haja obtingut un cicle computa per dos matriculats si no s'arriba al llindar de 3 titulats): 2.  
Un mínim de set alumnes s'han matriculat en un centre de formació de persones adultes o centre autoritzat amb la intenció d'obtindre el Graduat en Educació Secundària (cada alumne matriculat que haja obtingut el Graduat computa per dos matriculats si no s'arriba al llindar de 3 graduats): 1.  
En el cas que els llindars siguen inferiors a tots els indicats: 0.  
  
1.3. La inserció laboral de l'alumnat es valorarà d'acord amb l'escala següent:  
Inserció laboral superior al 70 %: 4.  
Inserció laboral entre el 50 % i 70 %: 3.  
Inserció laboral entre el 30 % i 49 %: 2.  
Inserció laboral entre el 20 % i 29 %: 1.  
Inserció laboral inferior al 20 %: 0.  
Els resultats corresponents a la prossecució d'estudis (1.2) i a la inserció laboral (1.3) obtinguts per l'entitat es valoraran amb referència al curs que per lliure elecció decidisca l'entitat entre els quatre cursos anteriors a aquell per al qual es formula la sol·licitud del programa, sense que es puga tindre en consideració el curs immediatament anterior a aquell per al qual se sol·licita el programa. S'admetrà com a màxim el nombre total d'alumnes que finalitzen els programes impartits (programes de qualificació professional inicial) en el curs triat per l'entitat, segons les còpies de les actes acadèmiques que acrediten esta circumstància.  
La documentació que haurà d'aportar-se és la següent:  
· Còpies dels documents justificatius de la prossecució d'estudis de l'alumnat corresponents al curs triat per l'entitat entre els quatre anteriors al de l'inici del programa sol·licitat:  
· Còpies d'actes, matrícules, certificats o títols.  
· Còpies dels contractes laborals subscrits corresponents al curs triat per l'entitat entre els quatre anteriors al de l'inici del programa sol·licitat. Per a acreditar la inserció, els contractes hauran de ser a jornada completa i de duració igual o superior a tres mesos, o de sis mesos de duració si són a temps parcial, i han d'estar relacionats amb la qualificació o qualificacions objecte del programa de referència o amb la família professional d'esta o guardar vincle des del punt de vista de l'exercici professional.  
La prossecució d'estudis o inserció laboral de cada alumne amb necessitats educatives especials es considerarà, als efectes de càlcul per als subapartats 1.2 i 1.3, com a doble a la dels alumnes sense estes característiques.   
Les entitats promotores de programes formatius de qualificació bàsica o dels anteriors programes de qualificació professional inicial especial o programes de garantia social per a alumnat amb necessitats educatives especials podran aportar com a documentació acreditativa de prossecució d'estudis la matrícula i/o els certificats d'assistència i aprofitament en centres ocupacionals, tallers d'inserció o altres accions formatives de caràcter ocupacional per mitjà de les quals este alumnat puga millorar la seua formació professional i ocupabilitat.  
La valoració final en l'apartat 1, trajectòria de l'entitat, serà el resultat de calcular la mitjana aritmètica de les puntuacions obtingudes en cada un dels seus subapartats.  
2. Recursos tecnicopedagògics  
Els recursos tecnicopedagògics es valoraran d'acord amb els indicadors que a continuació s'indiquen:  
2.1. Disseny curricular del programa. En este subapartat es valorarà:  
  
- El grau en què el disseny curricular del programa garantisca l'èxit dels objectius finals plantejats en el projecte presentat, en funció que, al finalitzar el curs, l'alumnat haja adquirit la formació corresponent a una qualificació professional de nivell 1 completa o més, la maduració personal i la necessària preparació per a la prossecució d'estudis o, si és el cas, la reinserció laboral.  
- El grau de creativitat amb dissenys polivalents que incloguen més d'una qualificació completa.  
- El grau d'innovació i introducció de noves tecnologies en els continguts teoricopràctics del programa sol·licitat.  
- La inclusió en el programa de mòduls complementaris amb continguts de la mateixa família professional o diferent, a fi d'augmentar les expectatives d'ocupació de l'alumnat.  
- La qualitat en la programació dels mòduls formatius de caràcter general, de Formació i Orientació Laboral, de Prevenció de Riscos Laborals i Qualitat Mediambiental, i els optatius, així com de l'acció tutorial prevista.  
- La viabilitat i qualitat del programa formatiu per al mòdul de Formació en Centres de Treball.  
- Planificació i estratègies per a la millora de l'ocupabilitat de l'alumnat i elaboració personal del projecte de prossecució d'estudis i d'inserció laboral.  
Es baremarà d'acord amb l'escala següent:  
Nivell del recurs. Puntuació  
Excel·lent. Presenta millores substancials (innovació, recursos tecnològics, etc.) respecte dels mínims fixats en el model de qualificació o qualificacions professionals i en relació amb els mòduls de caràcter general: 4.  
Bona. S'ajusta als mínims fixats en el model de qualificació o qualificacions professionals i mòduls de caràcter general: 3.  
Regular. Mostra deficiències lleus respecte dels mínims fixats en el model de qualificació o qualificacions professionals i els mòduls de caràcter general: 2.  
Deficient. Mostra prou deficiències respecte dels mínims fixats en el model de qualificació o qualificacions professionals i els mòduls de caràcter general: 1.  
Molt deficient. Mostra deficiències molt greus respecte dels mínims fixats en el model de qualificació o qualificacions professionals i en relació amb els mòduls de caràcter general: 0.  
2.2. Metodologia d'impartició. En este subapartat es tindrà en compte:  
- La idoneïtat de la metodologia proposada i la seua adequació als objectius del programa, la qualificació o qualificacions professionals que l'integren i les característiques de l'alumnat.  
- Les característiques de la intervenció educativa, l'ús de noves tecnologies, els agrupaments flexibles, el treball en equip i per projectes, etc.  
- L'acció tutorial i orientació personalitzada a cada un dels alumnes.  
  
- El grau de diversificació metodològica que permeta el treball autònom i l'autoaprenentatge.  
- Les corresponents adaptacions curriculars dels mòduls de caràcter general, en funció de la modalitat o destinataris del programa.  
  
- Es baremarà d'acord amb l'escala següent:  
Nivell del recurs. Puntuació  
Excel·lent. Enuncia i s'adequa perfectament a la qualificació o qualificacions sol·licitades, així com als objectius i a les característiques de l'alumnat: 4.  
Bo. Enuncia i s'adequa correctament a la qualificació o qualificacions sol·licitades, als objectius i a les característiques de l'alumnat: 3.  
Regular. Enuncia breument i s'adequa acceptablement o amb deficiències lleus a la qualificació o qualificacions sol·licitades, als objectius i a les característiques de l'alumnat: 2.  
Deficient. Conté deficiències greus en el seu enunciat i no s'adequa a la qualificació o qualificacions sol·licitades, als objectius i a les característiques de l'alumnat: 1.  
Molt deficient. Conté deficiències molt greus en l'enunciat i no s'adequa en absolut a la qualificació o qualificacions sol·licitades, als objectius i a les característiques de l'alumnat: 0.  
2.3. Professorat  
La titulació acadèmica del professorat serà l'establida per l'Orde 73/2014, de 26 d'agost, de la Conselleria d'Educació, Cultura i Esport, per la qual es regulen els programes formatius de qualificació bàsica de la Comunitat Valenciana.  
En este apartat es valora l'experiència professional demostrada per l'equip docent en el seu conjunt, en relació amb els mòduls específics del programa impartit i el perfil de l'alumnat, d'acord amb l'escala següent:  
Nivell del recurs. Puntuació  
Més de cinc cursos d'experiència professional mitjana de l'equip docent en el mateix programa: 4.  
Entre quatre i cinc cursos d'experiència professional mitjana de l'equip docent en el mateix programa: 3.  
Entre tres i quatre cursos d'experiència professional mitjana de l'equip docent: 2.  
Entre dos i tres cursos d'experiència professional mitjana de l'equip docent: 1.  
Menys de dos cursos d'experiència professional mitjana de l'equip docent o sense especificar. 0.  
Després de valorar separadament cada un dels subapartats (instal·lacions, metodologia, professorat), s'exigirà una puntuació mínima de dos punts en els subapartats 3.1. Instal·lacions, i 3.2. Metodologia.  
En cas contrari, es denegarà la sol·licitud d'impartició del programa per no tindre els requisits mínims exigibles en recursos pedagògics.  
En cas de superar els mínims descrits, la valoració final en l'apartat 2, Recursos tecnicopedagògics, serà el resultat de calcular la mitjana aritmètica de la puntuació aconseguida en cada un dels subapartats.  
  
3. Adequació i oportunitat  
Es valorarà de forma individualitzada cada un dels indicadors següents:  
3.1 Capacitat de l'entitat per a garantir la disponibilitat dels recursos humans i materials especificats en el projecte socioeducatiu amb anterioritat al començament previst del curs, i oportunitat territorial d'autoritzar el programa formatiu de qualificació bàsica. Es denegaran per este motiu totes les sol·licituds de l'entitat que sobrepassen la seua capacitat organitzativa, de manera que s'adeqüe la programació anual d'accions formatives concedida a l'entitat amb la seua capacitat formativa real. L'anterior indicador es correlacionarà necessàriament amb l'oportunitat territorial, de tal forma que ha de tindre's en compte la xarxa consolidada de programes formatius de qualificació bàsica impartits en centres públics i centres o entitats col·laboradores amb millor puntuació, el nombre d'habitants de la localitat o zona/comarca, les qualificacions més demandades o convenients, amb l'objecte d'evitar ofertes superposades i disposar d'una oferta coherent i de dimensió adequada de programes.  
Nivell del recurs. Puntuació  
La capacitat del centre és prou per a garantir la impartició del primer curs dels programes formatius de qualificació bàsica i és oportuna la seua autorització en la localitat, comarca o zona: 1 (valoració positiva).  
L'acció sol·licitada sobrepassa la capacitat en instal·lacions i equips del centre i/o hi ha un excés de programes idèntics o semblants en la localitat, comarca o zona: 0 (valoració negativa).  
3.2. Grau de compliment de les obligacions contretes en convocatòries anteriors relatives als programes formatius de qualificació bàsica o els programes de qualificació professional inicial pel que fa a la impartició de la programació aprovada i en les condicions previstes en el projecte socioeducatiu i/o previstes en la resolució d'aprovació, i a la vista de l'informe de la Inspecció Educativa. Es tindran en compte, per a valorar este indicador, les renúncies als cursos programats i els motius al·legats per l'entitat que justifiquen esta circumstància, així com aquells casos d'incompliment real d'impartició de programes que no han sigut objecte de comunicació per l'entitat.  
  
Les renúncies a les ajudes dels programes formatius de qualificació bàsica establides en l'Orde 79/2014, que hagen sigut comunicades per les entitats d'acord amb l'apartat onze d'esta convocatòria no es tindran en compte per a valorar este indicador.  
Es considerarà incompliment greu de l'entitat i, per tant, es valorarà este indicador negativament en el supòsit de no haver impartit en les condicions fixades en la normativa vigent un percentatge igual o superior al 50 % dels programes autoritzats favorablement a l'entitat en convocatòries anteriors. En este sentit, l'activació del programa en les circumstàncies que s'indiquen en l'apartat 11.4 de la present norma es valorarà negativament per la comissió de valoració dels programes formatius de qualificació bàsica en convocatòries successives a l'hora de valorar la capacitat i el compliment del projecte corresponent.  
  
Nivell del recurs. Puntuació  
Compliment satisfactori: 1 (valoració positiva).  
Incompliment o renúncia igual o superior al 50 % dels programes autoritzats en convocatòries anteriors: 0 (valoració negativa).  
Els indicadors corresponents a l'apartat 3, Adequació i oportunitat, no formaran part de la puntuació final del procés de valoració. No afectaran la resolució de l'expedient sempre que els valors de puntuació obtinguts siguen positius (puntuació 1). No obstant això, seran motiu de denegació de la sol·licitud presentada si, després de la baremació, algun d'estos obté valoració negativa (puntuació 0).  
Valoració final del procés d'avaluació  
Les sol·licituds que superen els llindars mínims indicats en la present orde obtindran una valoració final que serà el resultat de ponderar la puntuació dels diferents apartats, de la manera següent:  
1. TRAJECTÒRIA DE L'ENTITAT VALORACIÓ  
1.1. Experiència: 25 %.  
1.2. Prossecució d'estudis: 50 %.  
1.3. Inserció laboral: 25 %.  
Puntuació final de l'apartat 1.  
2. RECURSOS TECNICOPEDAGÒGICS  
2.1. Disseny curricular: 33 %.  
2.2. Metodologia: 33 %.  
2.3. Professorat: 33 %.  
Puntuació final de l'apartat 2.  
PUNTUACIÓ FINAL DEL PROGRAMA  
3. ADEQUACIÓ I OPORTUNITAT  
3.1. Capacitat organitzativa i oportunitat territorial: 0 1.  
3.2. Compliment: 0 1.  
La puntuació final determinarà l'orde de prioritat d'aprovació de les accions fins a esgotar el pressupost assignat.  
  
  
  
ANNEX II  
  
D'acord amb el que establix l'article 31 de l'Orde 73/2014, de 26 d'agost, de la Conselleria d'Educació, Cultura i Esport, per la qual es regulen els programes formatius de qualificació bàsica de la Comunitat Valenciana, es presentarà una memòria final de la forma següent:  
  
1. L'equip docent elaborarà una memòria al finalitzar el programa, que formarà part de la memòria del centre i que contindrà, almenys, els apartats següents:  
a) Dades estadístiques sobre l'alumnat.  
b) Valoració dels resultats acadèmics i de progrés de l'alumnat.  
  
c) Informe sobre la inserció sociolaboral aconseguida a l'acabament del programa per l'alumnat del curs anterior.  
d) Informe sobre la prossecució d'estudis.  
e) Dades sobre la participació de les famílies i altres que es consideren d'interés.  
f) Recursos humans, materials i comunitaris utilitzats.  
g) Valoració global del programa i específica del mòdul de Formació en Centres de Treball.  
h) Identificació de dificultats, necessitats i propostes de millora.  
2. Les direccions territorials amb competència en matèria d'educació, a través del seu servici d'Inspecció Educativa, supervisaran les memòries dels programes formatius de qualificació bàsica per als alumnes i les alumnes amb necessitats educatives específiques que s'impartisquen en el seu àmbit territorial.